Mida me loeme Eestis rukkileivaks? Selleks piiriks on kehtestatud, et vähemalt 90% leiva valmistamiseks vajalikust jahust on rukkijahu. Soomes on selleks piiriks 50%. Uus aeg on toonud igasuguseid jahuja maitseparandajaid, lõhna­ ja säilitusaineid, kiirtehnoloogiaid. Leivaliidus oleme me kokku leppinud, et klassikalises rukkileivas me neid  ei kasuta! Ka on arusaamatusi märgistamisel: kui leiva koostisosad nõuetekohaselt näidata pakendil alanevas järjekorras, siis on nii mõnigi kord küsitud, miks on rukkileivas rukkijahu vaid 67-68%. Tuleb siis selgitada, et ülejäänu on vesi ja sool.